**Զեյնուլ Աբեդին** (բենգալերեն՝ জয়নুল আবেদিন, դեկտեմբերի 29, 1914(1914-12-29), Kishoreganj District, Dhaka Division, Բենգալյան նախագահություն, Բրիտանական Հնդկաստան, Բրիտանական կայսրություն - մայիսի 28, 1976(1976-05-28)[…], Դաքքա, Բանգլադեշ), բանգլադեշցի նկարիչ։ Նրա ստեղծագործությունների ճնշող մեծամասնությունը նվիրված է ազգային կյանքին, որոնցից նշանավոր է հատկապես «Բենգալիայի սովը 1943 թվականին» գրաֆիկական աշխատանքների շարքը։

Կենսագրություն
--------------

Զեյնուլ Աբեդինը ծնվել է 1914 թվականի դեկտեմբերի 29-ին Արևելյան Բենգալիայում։ Մանկության տարիներն անցկացրել է Բրահմապուտրա գետի ափերին։ Տարիներ անց վերոնշյալ գետը պիտի շատ անգամներ երևար նկարչի ստեղծագործություններում և բազմաթիվ անգամներ հանդիսանար ներշնչանքի աղբյուր։ 1933 թվականին Զեյնուլ Աբեդինը ընդունվում է Կալկաթայի մշակույթի պետական դպրոց։ Սովորելու ընթացքում Բրահմապուտրային նվիրված նկարները հեղինակը վրձնել է հիմնականում ջրաներկով։ 1938 թվականին տեղի ունեցած ցուցահանդեսի ժամանակ այդ նկարները Աբեդինին արժանացրին Ոսկե մեդալի։ Այդ ժամանակից էլ ձևավորվեց Զեյնուլ Աբեդին նկարչի սեփական ոճը։

Զեյնուլ Աբեդինը Կալկաթայի խմբի մասնակից-անդամ էր, որը խմբավորում էր Հնդկաստանի մոդեռնիստ նկարիչներին։

Սովի պատկերում
--------------

1943 թվականին Բենգալիայում մոլեգնեց սովը, որը ցնցեց նկարիչ Զեյնուլ Աբեդինին։ Այդ տարիներին նկարիչը ստեղծեց իր ամենահայտնի ստեղծագործությունները, որոնք ցուցադրության հանվեցին 1944 թվականին։

Ազատագրության շարժում
---------------------

Զեյնուլ Աբեդինը ներքաշվել է Ազատագրության շարժման բոլոր փուլերին , որոնք, ի վերջո, հնարավոր դարձրին Բանգլադեշ պետության ձևավորմանն ու անկախացմանը։ Նկարիչը Բենգալիայի մշակութային ինքնաճանաչման շարժման առաջամարտիկներից մեկն է համարվում. Զեյնուլի քայլը միտված էր Բենգալիայի մշակույթի վերստեղծմանը, որը մեկուսացվել էր Պակիստանի կառավարության կողմից։

1969 թվականին Զեյնուլ Աբեդինը նկարում է Նոբաննոյի թղթափաթեթը (Բենգալիայի բերքի տոնախմբություն), օգտագործելով չինական թանաք, ջրաներկ և մոմանյութեր։

Կարիերան անկախությունից հետոП
-----------------------------

Զեյնուլ Աբեդինի գերեզմանը
Զեյնուլ Աբեդինը 1975 թվականին Սոնարգաոնեում հիմնադրում է Արվեստի ազգային թանգարանը (մայրաքաղաք Դաքքայի հարևանությամբ), ինչպես նաև սեփական ստեղծագործությունների պատկերասրահը, որը կոչվում էր «Zainul Abedin Sangrahashala». ի դեպ, այն նկարչի ծննդավայրում էր։

Նկարիչ Զեյնուլ Աբեդինն իր մահկանացուն կնքում է 1976 թվականի մայիսի 28-ին թոքերի քաղցկեղից, վաթսունմեկ տարեկան հասակում, Դաքքայում։

Նրա կարապի երգը դարձավ «Երկու դիմանկարներ» աշխատանքը, որը վրձնեց մահվանից առաջ։ 1982 թվականին նրա 70 աշխատանքներից 17-ը, որոնք պահպանվում և ցուցադրվում էին «Zainul Abedin Sangrahashala» պատկերասրահում, գողացան։ Հետագայում հնարավոր եղավ հետ վերադարձնել նրանցից 10-ը։

Ծանոթագրություններ
------------------

1. 1 2 3 4  RKDartists (նիդերլ.)
2. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2  Benezit Dictionary of Artists — OUP, 2006. — ISBN 978-0-19-977378-7
4. ↑
5. ↑  «Zainul Abedin's birth centenary event starts». *The Daily Star*. 2014 թ․ դեկտեմբերի 20. Արխիվացված է օրիգինալից 2016 թ․ հունվարի 5-ին. Վերցված է 2016 թ․ հունվարի 5-ին.
6. ↑  Islam, Monwarul (2014 թ․ դեկտեմբերի 29). «Shilpacharya Zainul Abedin's birth centenary today». *New Age*. Արխիվացված է օրիգինալից 2015 թ․ հունիսի 29-ին. Վերցված է 2016 թ․ հունվարի 5-ին.
7. ↑  «Zainul Abedin». *artist.christies.com*. Christie's. Արխիվացված է օրիգինալից 2015 թ․ հոկտեմբերի 17-ին. Վերցված է 2016 թ․ հունվարի 5-ին.
8. ↑  Alom, Zahangir (2014 թ․ նոյեմբերի 18). «Fine art and artists through the eyes of Fayza Haq». *The Daily Star*. Dhaka. Արխիվացված օրիգինալից 2015 թ․ փետրվարի 8-ին. Վերցված է 2016 թ․ հունվարի 10-ին.

Գրականություն
-------------

* Islam, Syed Manzoorul (2012). «Abedin, Zainul». In Islam, Sirajul; Jamal, Ahmed A. (eds.). *Banglapedia: National Encyclopedia of Bangladesh* (Second ed.). Asiatic Society of Bangladesh.

Արտաքին հղումներ
----------------

* Painting by Shilpacharjya Zainul Abedin Արխիվացված 2007-01-13 Wayback Machine
* Zainul Abedin @ Gallery Jolrong

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Զեյնուլ Աբեդին» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 16700843p · GND: 119264390 · ISNI: 000000006677136X · LCCN: n81003210 · NTA: 136323162 · SUDOC: 237416212 · VIAF: 45107644 · ULAN: 500121770 · WorldCat VIAF: 45107644 |

 |

 |